Տպագրված է ընդամենը 2 օրինակ

 Հ Ա Ս Տ Ա Տ Վ Ա Ծ Է Օրինակ \_\_\_\_

 Հայաստանի Հանրապետության Գ Ր Ա Ն Ց Վ Ա Ծ Է

Տավուշի մարզի Դիլիջան համայնքի ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

Ավագանու ,,\_\_,,\_\_\_\_թ. թիվ\_\_ որոշման ԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ

 Դիլիջանի համայնքապետ՝ ՌԵԳԻՍՏՐԻ ԴԻԼԻՋԱՆԻ ՏԱՐԱԾՔԱՅԻՆ

\_\_\_\_\_\_\_\_\_\_\_\_\_\_\_\_\_Ա.ՍԱՆԹՐՈՍՅԱՆ ԲԱԺՆԻ ԿՈՂՄԻՑ ,,\_\_,,\_\_\_\_\_\_\_թ.

,,\_\_\_,, \_\_\_\_\_\_\_\_ թ. Գրանցման թիվ \_\_\_\_\_\_\_\_

 Վկայական \_\_\_\_\_\_\_\_

 ՀՎՀՀ 07904547

 ,,\_\_,,\_\_\_\_թ.գրանցված կանոնադրության

 Թիվ \_\_\_ փոփոխությունը գրանցված է

 Հայաստանի Հանրապետության իրա -

 վաբանական անձանց պետական

 ռեգիստրի կողմից ,,\_\_,,\_\_\_\_\_թ.

 ԲԱԺՆԻ ՊԵՏ՝ \_\_\_\_\_\_\_\_\_\_\_\_\_\_\_\_\_

 ,,ԴԻԼԻՋԱՆԻ ՄԱՆԿԱԿԱՆ ԵՐԱԺՇՏԱԿԱՆ ԴՊՐՈՑ ,,

 ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ

 Կ Ա Ն Ո Ն Ա Դ Ր ՈՒ Թ Յ ՈՒ Ն

 / ՆՈՐ ԽՄԲԱԳՐՈՒԹՅՈՒՆ /

 Տավուշի մարզ, Դիլիջան համայնք - 2016

Դիլիջանի Մանկական երաժշտական դպրոցի կանոնադրություն 2.

 1. ԸՆԴՀԱՆՈՒՐ ԴՐՈՒՅԹՆԵՐ

1.1 . Տավուշի մարզի ,, Դիլիջանի Մանկական երաժշտական դպրոց ,, համայնքային ոչ առևտրային կազմակերպությունը / հետագայում՝ Դպրոց / համարվում է շահույթ ստանալու նպատակ չհետապնդող , իրավաբանական անձի կարգավիճակ ունեցող ոչ առևտրային կրթական և մշակութային կազմակերպություն:

Դպրոցի հիմնադիրը Հայաստանի Հանրապետության Տավուշի մարզի Դիլիջան համայնքն է / այսուհետև՝ Հիմնադիր/, որի անունից հանդես է գալիս Հայաստանի Հանրապետության Տավուշի մարզի Դիլիջանի համայնքապետարանը:

Դպրոցը ստեղծվել է Հայաստանի Հանրապետության Տավուշի մարզի Դիլիջանի քաղաքապետի 27.03.2003թ. թիվ 36 և Դիլիջանի քաղաքային համայնքի ավագանու 28.03.2003թ. թիվ 4/5 որոշումների համաձայն, Տավուշի մարզի Դիլիջանի Մանկական երաժշտական դպրոց համայնքային հիմնարկի /պետական գրանցման /հաշվառման/ թիվ 21.0035 վկայական Բ՝ 003750/ վերակազմավորման ճանապարհով և հանդիսանում է նրան ամրացված իրավունքների և պարտավորությունների իրավահաջորդը՝ փոխանցման ակտին համապատասխան:

1.2. Դպրոցի իրավունակությունը ծագում է նրա ստեղծման / պետական գրանցման / և դադարում է լուծարման ավարտի / լուծարման պետական գրանցման / պահից:

1.3. Դպրոցն ունի Հայաստանի Հանրապետության զինանշանի պատկերը և իր անվանումը /հայերեն , ռուսերեն և անգլերեն գրառումներով /, ինչպես նաև Հայաստանի Հանրապետության կառավարության կողմից սահմանված այլ վավերապայմաններ պարունակող կլոր կնիք, դրոշմներ և ձևաթղթեր, ինչպես նաև խորհրդանիշ, օրենքով սահմանված կարգով գրանցված ապրանքային, առևտրային և այլ նշաններ ու անհատականացնող այլ միջոցներ:

1.4 . Դպրոցն իր գործունեության ընթացքում ղեկավարվում է Հայաստանի Հանրապետության Քաղաքացիական օրենսգրքով / այսուհետև՝ Օրենսգիրք /, ,,Պետական ոչ առևտրային կազմակերպությունների մասին ,, Հայաստանի Հանրապետության օրենքով / այսուհետև ՝ Օրենք /, Հայաստանի Հանրապետության իրավական այլ ակտերով և սույն կանոնադրությամբ:

1.5. Դպրոցն իր պարտավորությունների համար պատասխանատու է իրեն պատկանող ամբողջ գույքով:

1.6. Դպրոցը պատասխանատվություն չի կրում հիմնադրի պարտավորությունների համար:

1.7. Հայաստանի Հանրապետությունը և համայնքները պատասխանատվություն չեն կրում Դպրոցի պարտավորությունների համար: Դպրոցն իր հերթին պատասխանատվություն չի կրում Հայաստանի Հանրապետության և համայնքների պարտավորությունների համար:

Դիլիջանի Մանկական երաժշտական դպրոցի կանոնադրություն 3.

1.8. Դպրոցի անվանումն է՝

Հայերեն լրիվ՝ Դիլիջանի Մանկական երաժշտական դպրոց համայնքային ոչ առևտրային կազմակերպություն

 Կրճատ՝ Դիլիջանի մանկական երաժշտական դպրոց

1.9. Դիլիջանի Մանկական երաժշտական դպրոցի գտնվելու վայրը և իրավաբանական / փոստային / հասցեն է՝

 , ՀՀ Տավուշի մարզ, Դիլիջան համայնք, Ուսանողական փող., թիվ 41:

 2. ԴՊՐՈՑԻ ԳՈՐԾՈՒՆԵՈՒԹՅԱՆ ԱՌԱՐԿԱՆ ՈՒ ՆՊԱՏԱԿԸ

2.1. Դպրոցի ստեղծման նպատակն է Հայաստանի Հանրապետության Տավուշի մարզի Դիլիջան համայնքում կրթական գործունեւթյան / երաժշտական դպրոց / իրականացումը:

2.2. Դպրոցի հիմնական խնդիրն է դպրոցահասակ երեխաների երաժշտական կրթության կազմակերպում:

2.3. Դպրոցի կողմից իրականացվող գործունեության տեսակներն են .

 - Երաժշտական դպրոցի / դասական և ժողովրդական նվագարանների, երգեցողության և

 ձայնի մշակման , տեսական առարկաների ուսուցման / կազմակերպում ,

 - Մինչև 6 տարեկան երեխաների ուսուցման կազմակերպում,

 - Համերգների, շոու-ծրագրերի կազմակերպում,

 - Պարային խմբակների և պարային համույթների կազմակերպում,

 - Հրատարակչական գործունեություն,

 - Երաժշտական գրադարանի գործունեության կազմակերպում,

 - Հանրային սննդի կազմակերպում,

 - Զարգացման շեղումներ ունեցող երեխաների առանձին ուսումնական խմբերի

 գործունեության կազմակերպում

 - Երաժշտական գործիքների կարգավորման և վերանորոգման կազմակերպում,

 - Թատերական դասարանների գործունեության կազմակերպում:

Իր առջև դրված խնդիրների արդյունավետ իրականացման համար Դպրոցը՝

Դիլիջանի Մանկական երաժշտական դպրոցի կանոնադրություն 4.

 - իր կողմից կնքված պայմանագրերի ու համաձայնագրերի հիման վրա իրականացնում է

 երկկողմանի ու բազմակողմանի կապեր հանրապետության ու օտարերկրյա մշակութային

 կազմակերպություների, գիտական հիմնարկների, ա յլ կազմակերպությունների, իրավա –

 բանական և ֆիզիկական անձանց հետ,

 -պայմանագրային հիմունքներով ներգրավում է այլ կազմակերպությունների կամ ան-

 հատների,

 -կատարում է տարատեսակ աշխատանքներ կադրերի պատրաստման, մասնագետների

 փոխանակման, մշակութային-լուսավորչական և այլ բնագավառներում:

2.4. Դպրոցը կարող է իրականացնել միայն օրենքով կամ հիմնադրի որոշմամբ ուղղակիորեն

 նախատեսված գործունեության տեսակներ:

Օրենքով սահմանված գործունեության առանձին տեսակներով Դպրոցը կարող է զբաղվել միայն

 լիցենզիայի առկայության դեպքում՝ լիցենզիա ստանալու պահից կամ նրանում նշված

ժամկետում: Եթե լիցենզիայի հատկացման պայմաններում նախատեսված է, որ Դպրոցը բացի

լիցենզավորվող գործունեությունից այլ գործունեությամբ զբաղվել չի կարող կամ

սահմանափակումներ են դրվում գործունեության առանձին տեսակներով զբաղվելու վրա,

ապա Դպրոցը լիցենզիայի գործողության ժամկետում իրավունք չունի զբաղվել այլ

 գործունեությամբ, բացառությամբ լիցենզիայով նախատեսվածների կամ այն

գործունեություններով, որոնց մասին նշված է լիցենզիայի մեջ:

 3. ԴՊՐՈՑԻ ԻՐԱՎԱԿԱՆ ԿԱՐԳԱՎԻՃԱԿԸ,

 ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ

3.1. Պետական գրանցման պահից Դ պրոցը ձեռք ե բերում իրավաբանական անձի կարգավիճակ:

Դպրոցը որպես սեփականություն ունի առանձնացված գույք և իր պարտավորությունների համար պատասխանատու է այդ գույքով, կարող է իր անունից կնքել պայմանագրեր, ձեռք բերել

Դիլիջանի Մանկական երաժշտական դպրոցի կանոնադրություն 5.

ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:

Դպրոցն ունի ինքնուրույն հաշվեկշիռ, Հայաստանի Հանրապետության և / կամ / օտարերկրյա բանկերում՝ հաշվարկային բանկային հաշիվներ / ինչպես Հայաստանի Հանրապետության դրամով, այնպես էլ տարադրամով /:

3.2. Դպրոցը կարող է լինել այլ կազմակերպության հիմնադիր / մասնակից / միայն հիմնադրի որոշմամբ:

3.3. Դպրոցն իրավունք ունի ստեղծել / հիմնադրի որոշմամբ / առանձնացված ստորաբաժանումներ / մասնաճյուղեր և ներկայացուցչություններ /, ինչպես Հայաստանի Հանրապետության, այնպես էլ այլ պետությունների տարածքում:

Կառավարչական, սոցիալ-մշակութային, կրթական կամ ոչ առևտրային բնույթի այլ գործունեություն իրականացնելու համար Դպրոցը կարող է ստեղծել հիմնարկներ:

Օտարերկրյա պետություններում առանձնացված ստորաբաժանումների ստեղծումն իրականացվում է տվյալ երկրի օրենքներին համապատասխան, եթե Հայաստանի Հանրապետության միջազգային պայմանագրերով այլ բան նախատեսված չէ:

Դպրոցի առանձնացված ստորաբաժանումները և հիմնարկները իրավաբանական անձինք չեն և գործում են Դպրոցի հաստատած կանոնադրությունների հիման վրա, իսկ նրանց ղեկավարները գործում են Դպրոցի լիազորագրերի հիման վրա:

3.4. Դպրոցն իրավունք ունի.

- Հայաստանի Հանրապետության օրենսդրությամբ չարգելված ցանկացած ձևերով ձեռք բերել գույք, այդ թվում արժեթղթեր, տիրապետել, օգտագործել ու տնօրինել դրանք և դրանցից ստացված եկամուտը կամ այլ օգտակար արդյունքը,

- ինքնուրույն կազմավորել իր ֆինանսական ռեսուրսները, այդ թվում փոխառու միջոցների ներգրավմամբ, Հայաստանի Հանրապետությունում և այլ պետություններում ստանալ բանկային և առևտրային վարկեր, այդ թվում՝ արտարժույթով, օրենսդրությամբ սահմանված կարգով իր անունից թողարկել և տարածել արժեթղթեր,

- հիմնադրի որոշումների կամ սույն կանոնադրությանը համապատասխան իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը,

- մեկ տարուց ոչ ավելի ժամկետով իրեն ամրացված գույքը հիմնադրի անունից հանձնել վարձակալության,

Դիլիջանի Մանկական երաժշտական դպրոցի կանոնադրություն 6.

- օտարել, վարձակալության տալ , փոխանակել, օրենսդրությամբ չարգելված այլ ձևերով փոխանցել գույքային իրավունքներ, լինել գրավառու և գրավատու,

- օրենսդրությամբ սահմանված կարգով արտահանել և ներմուծել գույքի օբյեկտներ, արտադրված, գնված և այլ օրինական ձևով ստացված արտադրանք, ծառայություններ մատուցել և աշխատանքներ կատարել օտարերկրյա իրավաբանական անձանց և / կամ / ձեռնարկությունների, կազմակերպությունների և քաղաքացիների համար , օգտվել նրանց կատարած աշխատանքներից և մատուցած ծառայություններից, այլ պետություններում նրանց օրենսդրությանը համապատասխան իրականացնել ներդրումներ, ստեղծել իրավաբանական անձինք և / կամ / ձեռնարկություններ և անդամակցել իրավաբանական անձանց և / կամ / ձեռնարկությունների,

- օգտվել օրենսդրությամբ և սույն կանոնադրությամբ սահմանված այլ իրավունքից:

3.5. Դպրոցն իրավունք չունի իրեն ամրացված գույքը կամ դրա նկատմամբ իր իրավունքները օտարել, գրավ դնել, հանձնել անհատույց օգտագործման:

3.6. Դպրոցը պարտավոր է.

- օրենսդրությամբ կամ այլ իրավական ակտերով սահմանված կարգով իրականացնել հաշվապահական հաշվառում և ներկայացնել վիճակագրական հաշվետվություն,

- աշխատանքային պայմանագրեր կնքել Դպրոցի աշխատակիցների հետ,

- պատասխանատվություն կրել և փոխհատուցել իր կողմից հասցրած վնասը՝ կնքած պայմանագրերը չկատարելու կամ հարկ եղածին պես չկատարելու, այլ անձանց սեփականության իրավունքը խախտելու համար,

- օրենսդրությամբ սահմանված կարգով հայտարարել Դպրոցի սնանկացման մասին այն դեպքում, երբ հնարավոր չէ բավարարել պարտատերերի օրինական գույքային պահանջները,

- հրապարակել իր տարեկան ֆինանսական հաշվետվությունը,

- ապահովել Դպրոցի փաստաթղթերի / Դպրոցի կանոնադրության, գույքի նկատմամբ գույքային իրավունքները հաստատող փաստաթղթերի, Դպրոցի ներքին փաստաթղթերի, առանձնացված ստորաբաժանումների ու հիմնարկների կանոնադրությունների, տարեկան հաշվետվությունների, հաշվապահական հաշվառման փաստաթղթերի, տնօրենի հրամանների, հրահանգների ու կարգադրությունների, Հայաստանի Հանրապետության օրենքներով և այլ իրավական ակտերով նախատեսված այլ փաստաթղթերի / պահպանումը:

- կրել օրենսդրությամբ և սույն կանոնադրությամբ սահմանված այլ պարտավորություններ:

Դիլիջանի Մանկական երաժշտական դպրոցի կանոնադրություն 7.

 4. ԴՊՐՈՑԻ ՀԻՄՆԱԴԻՐԸ

4.1. Դպրոցի հիմնադիրն ունի Դպրոցի գործունեությանը և կառավարմանը վերաբերվող ցանկացած հարց վերջնական լուծելու իրավունք, բացառությամբ Օրենքով նախատեսված դեպքերի:

4.2. Դպրոցի հիմնադիրն իրավունք ունի՝

- հետ վերցնել իր կողմից Դպրոցին ամրացված գույքը / այդ թվում՝ գույքի օգտագործման ընթացքում առաջացած անբաժանելի բարելավումները /,

- կասեցնել կամ ուժը կորցրած ճանաչել Դպրոցի տնօրենի Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները,

- վերահսկողություն իրականացնել Դպրոցին ամրացված համայնքային սեփականություն հանդիսացող գույքի օգտագործման և պահպանության նկատմամբ,

- հայցով դիմել դատարան՝ Օրենքի կամ սույն կանոնադրության պահանջների խախտմամբ կատարված խոշոր գործարքը անվավեր ճանաչելու նպատակով,

- օգտվել Օրենքով և Դպրոցի կանոնադրությամբ նախատեսված այլ իրավունքներից:

4.3. Դպրոցի հիմնադիրը պարտավոր է ՝

- ապահովել Դպրոցի բնականոն գործունեությունը,

- չհրապարակել Դպրոցի գործունեության վերաբերյալ գաղտնիք պարունակող տեղեկություններ,

- կատարել Դպրոցի նկատմամբ ստանձնած պարտավորությունները,

- պահպանել սույն կանոնադրության դրույթները:

 5. ԴՊՐՈՑԻ ԳՈՒՅՔՆ ՈՒ ՇԱՀՈՒՅԹԸ

5.1. Դպրոցը հանդիսանում է սեփականատեր՝

- Դպրոցի հիմնադրի կողմից / հիմնադրման ժամանակ և հետագայում / սեփականության իրավունքով հանձնված գույքի,

- Դպրոցի գործունեության հետևանքով արտադրված արտադրանքի և ձեռք բերված գույքի ,

Դիլիջանի Մանկական երաժշտական դպրոցի կանոնադրություն 8.

- ստացված եկամուտների,

- ուսումնական վարձի գումարներից ստացված միջոցների / որոնք կարող են օգտագործվել բացառապես որպես աշխատավարձ և կոմունալ ու տնտեսական այլ ծախսերի կատարման նպատակով /:

Դպրոցի սեփականության ներքո կարող է գտնվել ցանկացած գույք՝ բացառությամբ գույքի առանձին տեսակների, որոնք օրենքին համապատասխան չեն կարող պատկանել իրավաբանական անձանց:

Դպրոցի գույքի նկատմամբ սեփականության իրավունք ձեռք բերելու , իրավունքը դադարելու, գույքը տիրապետելու, օգտագործելու ու տնօրինելու առանձնահատկությունները, կապված գույքը Դպրոցի սեփականությանը պատկանելու հանգամանքի հետ, սահմանվում են միայն օրենքներով:

5.2. Դպրոցի հիմնադիրը Դպրոցին սեփականության իրավունքով պատկանող գույքի նկատմամբ չունի իրավունքներ:

5.3. Դպրոցի հիմնադիրը կարող է Դպրոցին անժամկետ և անհատույց օգտագործման իրավունքով ամրացնել ցանկացած գույք:

Ամրացված գույքի օգտագործման արդյունքում Դպրոցի ստացած եկամուտները Դպրոցի սեփականությունն են:

Ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են:

5.4. Դպրոցի գույքի վրա կարող է բռնագանձում տարածվել միայն դատական կարգով:

5.5. Շահույթ ստանալու նպատակ չհետապնդող կազմակերպությունների համար սահմանված կարգով ու չափով հարկերը, տուրքերը և պարտադիր այլ վճարները կատարելուց հետո մնացած, սահմանված կարգով առաջացած մաքուր շահույթը Դպրոցն օգտագործում է սույն կանոնադրությամբ նախատեսված նպատակների / Դպրոցի տեխնիկական հագեցվածության բարելավում, այդ թվում հիմնական միջոցների ձեռք բերում, Դպրոցի աշխատանքային գործունեությունն ապահովող գույքի և նյութերի ձեռք բերում, գրականության ձեռք բերում, բրոշյուրների, գրքույկների, տեղեկագրերի հրապարակման կազմակերպում, պարգևատրումների, հավելավճարների և խրախուսման այլ միջոցներով Դպրոցի աշխատակիցների սոցիալական պաշտպանվածության բարձրացում , աշխատակիցների որակավորման բարձրացման նպատակով դասընթացների կազմակերպում կամ մասնակցություն կազմակերպված դասընթացներին և այլն /:

Դիլիջանի Մանկական երաժշտական դպրոցի կանոնադրություն 9.

Դպրոցի շահույթի օգտագործման կարգը սահմանում է Հիմնադիրը:

 6. ԴՊՐՈՑԻ ԿԱՌԱՎԱՐՈՒՄԸ

6.1. Դպրոցի կառավարման մարմիններն են Դպրոցի հիմնադիրը և տնօրենը:

6.2. Դպրոցի կառավարման բարձրագույն մարմինը Դպրոցի հիմնադիրն է, որն իրականացնում է Դպրոցի ընդհանուր կառավարումը և որն ունի Դպրոցի գործունեությանը և կառավարմանը վերաբերվող ցանկացած հարց վերջնական լուծելու իրավունք, բացառությամբ Օրենքով նախատեսված դեպքերի:

Դպրոցի հիմնադիրը ապահովում է Դպրոցի բնականոն գործունեությունը և պատասխանատվություն է կրում սույն կանոնադրությամբ սահմանված գործունեության չկատարման անպատշաճ իրականացման համար:

6.3. Դպրոցի հիմնադրի իրավասությանն են պատկանում.

- Դպրոցի կանոնադրության մեջ փոփոխությունների և լրացումների կատարումը,

- Դպրոցի կանոնադրության հաստատումը նոր խմբագրությամբ,

- Դպրոցին սեփականության իրավունքով հանձնվող գույքի կազմի հաստատումը,

- Դպրոցին ամրացվող համայնքային սեփականություն հանդիսացող գույքի և կազմի հաստատումը,

- Դպրոցի վերակազմակերպումը,

- Դպրոցի լուծարումը,

- Դպրոցի լուծարման հանձնաժողովի նշանակումը և լուծարման հաշվեկշիռների / լուծարման ամփոփիչ, լուծարման միջանկյալ և լուծարման հաշվեկշիռներ / հաստատումը,

- կազմակերպությունների հիմնադրումը,

- կազմակերպություններում մասնակցության մասին որոշումների ընդունումը,

- Դպրոցի կառավարման համակարգի սահմանումը, Դպրոցի տնօրենի նշանակումը, նրա լիազորությունների վաղաժամկետ դադարեցումը,

- Դպրոցի գործունեության վերահսկողության իրականացումը,

Դիլիջանի Մանկական երաժշտական դպրոցի կանոնադրություն 10.

- Դպրոցի գործունեության առարկայի և նպատակների, այդ թվում՝ Դպրոցի կողմից իրականացվող գործունեության տեսակների, նոր մասնագիտություններով կրթական ծրագրերի սահմանումը,

- մասնագիտությունների և մասնագիտացումների անվանացանկերի հաստատումը,

- ըստ մասնագիտությունների ուսումնական պլանների հաստատումը,

- Դպրոցի աուդիտն իրականացնող անձի հաստատումը,

- աուդիտի իրականցման որոշումն ընդունելը,

- Դպրոցի տարեկան ծախսերի, այդ թվում՝ անվճար ուսուցման ծախսերի, արտաբյուջետային եկամուտների և ծախսերի նախահաշվի հաստատումը,

- ինչպես անվճար, այնպես էլ վճարովի հիմունքներով ընդունելության տեղերի հաստատումն ըստ մասնագիտությունների,

- Դպրոցի տարեկան հաշվետվությունների, տարեկան հաշվապահական հաշվեկշռի հաստատումը,

- Դպրոցի շահույթի ու վնասների օգտագործման կարգի մասին որոշման ընդունումը,

- Դպրոցի մասնաճյուղերի, ներկայացուցչությունների և հիմնարկների աշխատանքի տարեկան արդյունքների հաստատումը,

- Դպրոցի գույքի օտարման և ձեռքբերման հետ կապված խոշոր գործարքներ / որոնց արժեքը գործարքին փոխկապակցված այլ գործարքների հետ միասին, գերազանցում է այդ գործարքների կատարելու մասին որոշման օրվանը նախորդող եռամսյակի արդյունքներով սահմանված զուտ ակտիվների մեծության ½-ը / կատարելուն համաձայնություն տալը,

- Դպրոցի առանձնացված ստորաբաժանումների և հիմնարկների ստեղծումը, գործունեության դադարեցումը, դրանց կանոնադրությունների հաստատումը,

- Դպրոցի ներքին գործունեությունը կարգավորող փաստաթղթերի / Դպրոցի ներքին փաստաթղթեր / հաստատումը,

- Ղեկավար պաշտոնատար անձանց աշխատանքի վարձատրման պայմանների որոշումը:

Դպրոցի Հիմնադիրն իրավունք ունի որոշումներ ընդունել նաև Օրենքով և սույն կանոնադրությամբ նախատեսված ցանկացած այլ հարցի շուրջ:

Դիլիջանի Մանկական երաժշտական դպրոցի կանոնադրություն 11.

6.4. Դպրոցի ընթացիկ, կրթական, արտադրատնտեսական, ֆինանսական և այլ գործունեության ղեկավարումը իրականացնում է տնօրենը, որին նշանակում է Հիմնադիրը:

Տնօրեն կարող է նշանակվել բարձրագույն կրթություն ունեցող , Հայաստանի Հանրապետության գործունակ ցանկացած քաղաքացի, բացառությամբ Օրենքով նախատեսված դեպքերի: Դպրոցի և Դպրոցի տնօրենի միջև աշխատանքային պայմանագիրը հիմնադրի անունից ստորագրվում է համայնքապետի կողմից: Պայմանագրում սահմանվում են տնօրենի իրավունքները, պարտականությունները , փոխհարաբերությունները Հիմնադրի հետ, նրա աշխատանքի վարձատրման պայմանները, պայմանագրի դադարման հիմքերը / այդ թվում՝ Օրենքով նախատեսված բոլոր հիմքերը / , այլ դրույթներ, որոնք կողմերը կգտնեն անհրաժեշտ:

Տնօրենը լուծում է բոլոր հարցերը, բացի Դպրոցի Հիմնադրի իրավասությանը վերաբերվող հարցերի: Տնօրենը օրենքով, Հիմնադրի որոշումներով, աշխատանքային պայմանագրով, սույն կանոնադրությամբ իրեն վերապահված լիազորությունների շրջանակներում ղեկավարում է Դպրոցի գործունեությունը և կրում է պատասխանատվություն օրենքների, այլ իրավական ակտերի, Հիմնադրի որոշումների, սույն կանոնադրության, աշխատանքային պայմանագրի պահանջները չկատարելու կամ անպատշաճ կատարելու համար:

Տնօրենը լրիվ գույքային պատասխանատվություն է կրում իր մեղքով Դպրոցին, Հիմնադրին, պետությանը պատճառված վնասի համար, ընդ որում տնօրենի լիազորությունների դադարեցումը հիմք չէ պատճառված վնասը հատուցելու պարտականությունը չկատարելու համար:

Հիմնադրի անունից հանդես եկող պաշտոնատար անձը / Հայաստանի Հանրապետության Տավուշի մարզի Դիլիջանի համայնքապետը / պարտավոր է օրենքով սահմանված կարգով լուծել վերը նշված վնասի փոխհատուցման հարցը, հակառակ դեպքում նա է կրում լրիվ գույքային պատասխանատվություն:

Տնօրենի բացակայության դեպքում Հիմնադրի գրավոր որոշման համաձայն տնօրենի լիազորություններն իրականացնում է այլ անձ:

Դպրոցի տնօրենը պետք է գործի բարեխղճորեն և ողջամիտ՝ ի շահ իր կողմից ներկայացվող Դպրոցի:

6.5. Դպրոցի տնօրենը իր իրավասության սահմաններում

- առանց լիազորագրի գործում է Դպրոցի անունից, ներկայացնում է նրա շահերը պետության,

նրա մարմինների, այլ կազմակերպությունների և քաղաքացիների հետ հարաբերություններում և միջազգային կազմակերպություններում,

Դիլիջանի Մանկական երաժշտական դպրոցի կանոնադրություն 12.

- տնօրինում է Դպրոցի գույքը, այդ թվում՝ ֆինանսական միջոցները,

- կնքում է պայմանագրեր, այդ թվում՝ աշխատանքային,

- արձակում է հրամաններ սովորողների ընդունելության, նրանց նույն դասարանում թողնելու, հեռացնելու, վերականգնելու, համապատասխան արձակուրդ ձևակերպելու մասին,

- կազմակերպում է Դպրոցի կառուցվածքային ստորաբաժանումների աշխատանքը՝ ապահովելով դրանց ներդաշնակ գործունեությունը,

- տալիս է լիազորագրեր, այդ թվում՝ վերալիազորման իրավունքով լիազորագրեր,

- բանկում բացում է հաշվարկային և այլ հաշիվներ,

- սահմանում է Դպրոցի կառուցվածքն ու կառուցվածքային ստորաբաժանումների իրավասությունները,

- հաստատում է Դպրոցի առանձնացված ստորաբաժանումների և հիմնարկների կանոնադրությունները, նշանակում և ազատում է դրանց ղեկավարներին, տալիս է համապատասխան լիազորագրեր,

- իր իրավասության սահմաններում արձակում է հրամաններ, հրահանգներ, տալիս է կատարման համար պարտադիր ցուցումներ և վերահսկում դրանց կատարումը,

- կատարում է աշխատանքի բաշխումը իր տեղակալների միջև ,

- սահմանված կարգով աշխատանքի է ընդունում և աշխատանքից ազատում Դպրոցի աշխատակիցներին,

- աշխատակցի նկատմամբ կիրառում է խրախուսման և կարգապահական պատասխանատվության միջոցներ,

- իրականացնում է օրենքով , Հիմնադրի որոշումներով, սույն կանոնադրությամբ իրեն վերապահված կամ Հիմնադրի կողմից տրված այլ լիազորություններ և հանձնարարություններ:

6.6. Դպրոցի գործունեության նկատմամբ վերահսկողությունն իրականացնում են Հիմնադիրը, Հիմնադրի կողմից լիազորված անձը, օրենքով նախատեսված այլ պետական կառավարման մարմիններ:

Դպրոցի տարեկան ֆինանսական հաշվետվության հավաստիությունը վերստուգելու համար Հիմադիրն իրավունք ունի ամեն տարի ներգրավել Դպրոցի, Դպրոցի տնօրենի հետ գույքային շահերով չկապված արհեստավարժ վերստուգիչ՝ աուդիտորի / արտաքին աուդիտ /:

Դիլիջանի Մանկական երաժշտական դպրոցի կանոնադրություն 13.

 7. ԴՊՐՈՑԻ ՄԱՍՆԱՃՅՈՒՂԵՐ ԵՎ

 ՆԵՐԿԱՅԱՑՈՒՑՉՈՒԹՅՈՒՆՆԵՐ

7.1. Հայաստանի Հանրապետության տարածքում և նրանից դուրս Դպրոցը չունի մասնաճյուղեր և ներկայացուցչություններ:

 8. ԴՊՐՈՑԻ ՎԵՐԱԿԱԶՄԱԿԵՐՊՈՒՄԸ

 ԵՎ ԼՈՒԾԱՐՈՒՄԸ

8.1. Դպրոցը նրա Հիմնադրի որոշմամբ, կարող է վերակազմակերպվել կամ լուծարվել՝ Հայաստանի Հանրապետության քաղաքացիական օրենսգրքով սահմանված կարգով:

Դպրոցը կարող է դատական կարգով վերակազմակերպվել կամ լուծարվել միայն օրենքով սահմանված դեպքերում և կարգով:

Եթե լուծարվող Դպրոցի գույքի արժեքն անբավարար է պարտատերերի պահանջները բավարարելու համար, ապա այն կարող է լուծարվել միայն սնանկության հետևանքով:

8.2. Դպրոցն իրավունք ունի վերակազմավորվել հարյուր տոկոս համայնքային / Հայաստանի Հանրապետության Տավուշի մարզի Դիլիջանի համայնքային / մասնակցությամբ ընկերության կամ հիմնադրամի:

8.3. Դպրոցի լուծարման դեպքում Դպրոցի պարտատերերի պահանջները բավարարելուց հետո մնացած գույքն ուղղվում է Հայաստանի Հանրապետության Տավուշի մարզի Դիլիջանի համայնքային բյուջե:

8.4. Դպրոցը համարվում է լուծարված, իսկ նրա գործունեությունը՝ դադարած՝ այդ մասին իրավաբանական անձանց պետական գրանցամատյաններում համապատասխան գրանցում կատարելու պահից: